Ѿне́лѣже бо у́мъ на́шъ въ сугу́бное ра́зума поползе́ся, ну́жду и́мать ѿто́лѣ, а́ще и не хо́щетъ, въ са́мый то́й часе́цъ, и дѡ́брая и ѕла̂я износи́ти размышлє́нія: наипа́че же при ѻ́нѣхъ, ѝже въ то́нкость разсужде́нія приходя́щихъ, я́коже бо спѣши́тся при́снѡ є́же до́брое помышля́ти, а́біе и ѕло́е по́мнитъ: поне́же въ сугу́бную нѣ́которую мы́сль раздѣли́ся па́мять ѿ ада́мова преслуша́нія